Willi Ulfig
Willi Ulfig (født 26. november 1910 i Breslau; død 5. februar 1983 i Regensburg) var en tysk maler og grafiker.

Ulfig blev uddannet maler, senere studerede han ved den lokale kunsthåndværkerskole (Kunstgewerbeschule) og derefter ved kunstakademiet i hjembyen Breslau.
Nationalsocialisternes magtovertagelse i 1933 gjorde det svært at virke for moderne kunstnere, og Ulfig havde vanskeligt ved at få fodfæste.

1941 blev han indkaldt til militærtjeneste og udstationeret i Frankrig. Efter et kortvarigt fangenskab i 1945 slog han
sig ned i Regensburg. Som et resultat af krigen var meget af hans tidlige arbejde gået tabt, og han begyndte en ny karriere i Regensburg − i begyndelsen koncentreret om produktion af biografplakater, kommerciel grafik og portrætter. Hans rækkevidde blev gradvist udvidet, og i 1950'erne havde han nogen fremgang med offentlige opgaver som væg- og glasmalerier.

Referencer

Eksterne henvisninger

 Willi Ulfig hos Regensburg.de
 "Willi Ulfig in Kallmünz" hos Bergverein-kallmuenz.de
 Willi Ulfig hos Bergsteig1.de

Malere fra Tyskland